Abraham

Abraham (ibri : אַבְרָהָם, arab : إبراهيم) est un biblic patriarch (In-kap/Genesis, 12-25) present in ia tri major monotheiste religions : yahadut, christianisme ed islam. 
 
Abrahams asimat, 1850 pineg ab Joszef Molnar.
==Id storia os Abraham==
Abraham obedeiht blind-ye Div qui demandet ke linkwt id vatan siens atavia kay gwahe un land is ne gnoht, Canaan (id promitten land), quod is bestehmt eysi folk. Div hat promiss ad Abraham un aunnumer posteritat. Ob eys esor Sarah est mando, nu-gehnt ei, prohct ab tam, ir sloug Agar un son, Ismayil, atav im Arabs. Menxu Abraham est 99at, Div confirmet ei gnahsiet un son con Sarah. Bet so demandet serter kem Abraham ei mault tom tem diutos exspecten son - Isaac, atav im Bneyisraels. Abrahamo ne keunct ed duct Isaac atop un ghyor quer id sacrifice dehlct mutte. Kun so sa-dyehgwt Isaac, el angel ios Poti prehpt ed stopt Abraham, tayt-yos iom purt med un hamel (In-kap, 22-16/18: Is sayct : "To kassamo per me, khitab os IHVH-Adonay : ya, chunke has kwohrn tod wekwos ed chunke ne has gahaben tien sunu, tien wahid, ya, te blaghsiem, te blaghsiem, multipliesiem, multipliesiem tien semen, kam ia stars iom waurns, kam id sand ep id buz ios mar : tien semen siet herite id dwor sienen peinds, vasya nations ios ardh se blaghe in tien semen, sekwos has aurno mien voc." Sems tolke id Coran (sura 37, 98-113) kamsei Ismayil esiet kupt ka daper.
Quodkwe bih to (15-6), Abraham bebidit IHVH-Adonay. To ei buit hissaben ka justification.
Abraham sacrifiant son fils Isaac, 1650 pineg ab Laurent de la Hyre.
==Un religieuso symbol==
Abrahams ghi storia est double-ye un religieuso symbol : 
- Manifestet od fido stehmt vol contra cada aum, pati kun is oispeht protie cada speh (Saint Paul, Epistel im Romans, 4-18). Po is bevidt un tem total supodehsa sienen vol ed aum ibs divin decrets, illustrend it id abnegationo naudht ab id druv dyinsmenos est Abraham wugven ab Div uni aunsam augos. 
- Id exile ios yudi folk, quod Div keupt ud Abraham, kyunggiawt od tod druv dyinsmenos ghehdt bihe preservet ud paganisme tik med un semper udnoto distance vis-à-vis ia kaurs ios social universe in-yod tod dyin biht gwiven : ne id loy, sontern id fid ei est anadehn ka ieustet. (sam epistel, 4-3)
Category:Religion